ढल्लन- ढल्लन गी हिन्दी च जामून ते अंग्रेजी च Jambul Tree आखेआ जन्दा ऐ। एह्‌दे बू’टे डुग्गर दे गर्म लाके च आम होन्दे न। एह्‌दा बू’टा अकार च बड्डा ते म्हेशां हरा-भरा रौह्‌न्दा ऐ। पत्तर अण्डे आंगर गोल होन्दे न। फुल्ल सैलतनी उप्पर चिट्टे होन्दे न ते उन्दे चा खश्बू बी औंदी ऐ। फल अद्‌दे थमां इक इंच तगर लम्मे, गोल-पक्कने उप्पर जामनू ते काले रंग दे होई जन्दे न, ते एह् रसदार दड़ भरोचे होन्दे न। एह्‌दी इक होर जाति होन्दी ऐ जिसी डुग्गर प्रदेश च ‘जमूने’ गलाया जन्दा ऐ। एह्‌दा बू’टा, पत्तर, फल ते फुल्ल बगैरा कशा थोह्‌ड़े लौह्‌के होन्दे न।